הירי במרכול בעיירה איטון

הירי במרכול בעיירה איטון אירע ב-8 ביוני 2017. בשעות הבוקר המוקדמות, עובדים באחד מסניפי המרכול של רשת "וייס מרקטס (אנ')" בעיירה "איטון" בפנסילבניה (אנ') התכוננו לספירת מלאי ולסגירת החנות למשך הלילה. זמן מה לפני השעה 1 בלילה, רנדי סטיר בן ה-24 חסם את דלתות היציאה מהמרכול וירה למוות בשלושה עובדי החנות, לאחר מכן התאבד בירייה לפיו. רנדי סטיר בן ה-24 הגיע למשמרת הלילה שלו במרכול של רשת "וייס מרקטס" בעיירה "איטון" שבפנסילבניה (דרומית לטונקנוק (אנ')) בערב ה-7 ביוני 2017 במהלך סגירת החנות ב-11 בלילה. סטיר נכנס למתחם העובדים ואטם את יציאת החירום של המרכול. לאחר מכן, סטיר החל למלא מחדש את מדפי החנות ולנקות את המקום. ב-12:10 בלילה, סטיר שלח מספר קישורים שהובילו לקבצים וסרטונים המתארים את תוכניתו לחשבונו ברשת החברתית "טוויטר". הקבצים נקראו בשם "יומן", "קלטת התאבדות" ו-"סט דיגיטלי". לאחר מכן, סטיר חזר למתחם העובדים ואטם את שאר היציאות מהחנות ולבסוף נעל את הדלתות האוטומטיות בכניסה. סטיר הוציא מתיקו שני רובי שוטגאן, לאחר מכן הסתובב בחנות וירה למוות בשלושה עובדים: ויקטוריה ברונג, בריאן הייס וטרי לי סטרלינג. לאחר מכן, סטיר ניגש לעובדת נוספת בשם קריסטן ניוול, שלא שמעה את הירי מכיוון שהאזינה למוזיקה באוזניות בזמן שהיא מילאה מחדש את מדפי החנות. סטיר נראה במצלמות האבטחה של החנות בזמן שהוא עומד מאחורי קריסטן, אך סטיר לא ירה בה ולאחר מכן המשיך בדרכו למעבר הסמוך. סטיר ניסה לירות בזכוכיות ובמספר מוצרים בחנות וביניהם מיכלי "פרופאן" קטנים, שלא התפוצצו. בזמן הזה, קריסטן הספיקה לברוח מהחנות בכך שהיא שברה את אחת הדלתות, לאחר מכן התחבאה באחד השיחים והזעיקה את מוקד החירום. זמן מה לאחר מכן, סטיר הפסיק לירות על מוצרים ועשה דרכו לקצביה, שם המשיך לירות על מוצרים נוספים. בזמן שקריסטן דיברה עם המשטרה בטלפון, סטיר ירה לתוך פיו ומת במקום. בסך הכל נורו 59 יריות במהלך האירוע, כל היריות נורו רק מאחד הרובים שסטיר נשא. סטיר ציין בסרטון ההתאבדות שלו שהוא הביא שוטגאן שני רק למקרה שהראשון יתקלקל. כל שלושת הקורבנות היו עובדים במרכול: ויקטוריה ברונג, בת 25. עובדת כעוזרת מנהל. בריאן הייס, בן 47. אחראי משמרת הלילה במרכול ויוצא צבא ארצות הברית. טרי לי סטרלינג, בן 63. יועץ שירות בחנות. רנדי רוברט סטיר (באנגלית: Randy Robert Stair, נולד ב-17 בספטמבר 1992 והתאבד ב-8 ביוני 2017) שקרא לעצמו בשם "אנדרו בלייז" (באנגלית: Andrew Blaze) היה עובד במרכול והיורה היחיד. סטיר החל את עבודתו ברשת "וייס מרקטס" כ-7 שנים טרם הירי. טרם הירי, סטיר תיעד עצמו בסרטונים ויומנים ובהם תיאר את ההכנות לירי, כשאת חלק מהתיעודים סטיר העלה לרשתות החברתיות. באותם סרטונים ויומנים, סטיר תיאר את רצונו להתאבד ותיאר חוויות אישיות כואבות, פחד מהתבגרות, חיבתו לקרוס-דרסינג, שאלות שקשורות לזהותו המינית וכן תיאר את הכנותיו לירי. סטיר האמין שהרציחות יעזרו לו להגיע לעולם מונפש אותו הוא הרבה לדמיין. סטיר נהג לקרוא רבות על אירועי ירי וביניהם הטבח בתיכון קולומביין. ביומניו, סטיר תיאר את אריק האריס ודילן קלבולד (מבצעי הטבח בקולומביין) כגיבוריו, ייחל לפגוש אותם לאחר שימות ותיאר את האריס כמודל עבורו. משנת 2007, סטיר ניהל ערוץ באתר Youtube בשם "PioneersProductions" ובו הציג מערכונים קצרים ושיתופי פעולה שעשה עם יוצרי תוכן אחרים. בשנת 2014, סטיר ציין שהוא מתחיל לייצר תוכן אחר בעקבות אירועים אישיים שהוא חווה בשנה החולפת. סטיר יצר סדרת רשת בשם "יחידת הרוחות של אמבר" (באנגלית: Ember's Ghost Squad או EGS בקיצור) המבוססת על דמותה של אמבר מקליין מסדרת האנימציה "דני פנטום" בערוץ ניקלודיאון. סטיר היה אובססיבי כלפי הדמות וציין ביומנו שאמבר ביקשה ממנו להרוג. בערב 7 ביוני 2017, סטיר העלה סרטון אחרון בשם "The Westborough High Massacre" ("הטבח בתיכון ווסטבורו") מספר שעות לפני ביצוע הירי. בסרטון, סטיר תיאר את שנאתו כלפי יוצרי התכנית מכיוון שהוא שנא את הדרך בה התכנית הסתיימה. לאחר מכן, הוצג בסרטון קטע מונפש ובו סטיר ויחידת הרוחות מוציאים להורג תלמידי תיכון. הסרטון מסתיים עם מונטאז' בו סטיר מסביר את מניעיו לירי. סטיר ניהל תשעה חשבונות טוויטר הקשורים לדמויות הפיקטיביות מסרטיו, אליהם הוא העלה קישורים להורדת יומניו וקבציו שאוחסנו באתר MediaFire (אנ'). סטיר התגורר עם הוריו בדאלאס, פנסילבניה (אנ') לכל אורך חייו. אירוע הירי לא קיבל תשומת לב מיוחדת מלבד מספר דיווחים ברשתות החדשות המקומיות, אך מספר פוליטיקאים מפנסילבניה הביעו צער וניחומים למשפחות הקורבנות. בתגובה לירי, רשת המרכולים "וייס מרקטס" סגרה את המרכול בעיירה איטון עד ה-13 ליוני. דובר מרשת המרכולים מסר "אנחנו שבורים לחלוטין מאירועי הבוקר. הבטיחות של יקירינו, לקוחותינו והקהילה הם בראש סדר העדיפויות שלנו". בקי האריס, גיסתו של בריאן האריס, אחד מקורבנות הירי הקימה פרויקט גיוס המונים לתשלום הוצאות המשפחה. בנוסף, הייס אוזכר בפודקאסט הפשע האמיתי של ננסי גרייס (אנ'). ב-14 ביוני 2017, רשת "וייס מרקט" הכריזה על פתיחתו המחודשת של המרכול בו בוצע הירי. חזית החנות נשארה שלמה, אך פנים החנות שופץ מחדש. ב-13 ביולי, המרכול נפתח מחדש. מספר תושבים שחיו באזור תהו מדוע הרשת לא פתחה את החנות מחדש במקום אחר. בראיון ברשת הטלוויזיה "WNEP-TV (אנ')", חלק מהתושבים הצהירו שהם לא ייכנסו לחנות בעקבות הירי. למרות זאת, חלקי מתושבי המקום קיבלו בברכה את הפתיחה המחודשת. אחד התושבים אמר שהרשת הייתה משחקת לידיו של סטיר אם המרכול היה נשאר סגור והסביר: "האדם הרע שעשה זאת לא רצה שנמשיך הלאה ורצה שנפחד ולא ניכנס לחנות לאחר מה שעשה". אביו של סטיר התראיין ואמר "אנו נושאים תפילות עבור הקורבנות ומשפחותיהם. אנו מצרים על הכאב והחיים שנלקחו לכל המעורבים". YouTuber Turned Mass Murderer: The Insane Case of Randy Stair, סרטון בערוץ "EXPLORE WITH US", באתר יוטיוב, 19 ביוני 2021 YouTuber to Mass-Murderer | Randy Stair's Dark Fantasy World, סרטון בערוץ "Coffeehouse Crime", באתר יוטיוב, 14 ביוני 2021 Victims, Shooter Identified in Weis Markets Murder-Suicide, wnep.com, ‏2017-06-08 Geoff Herbert | gherbert@syracuse.com, Weis Market shooting: 4 dead in murder-suicide at Pennsylvania supermarket, syracuse, ‏2017-06-08 Daniel Oberhaus and Emanuel Maiberg, Why Isn't Twitter Deleting the Weis Market Shooter's 'Suicide Tapes'?, VICE, ‏2017-06-12 JOSEPH KOHUT, STAFF WRITER, Witness describes supermarket shooting in Wyoming County, Scranton Times-Tribune, ‏2017-06-09 Christopher Brennan, Meera Jagannathan, ‘Goodbye humans’: Supermarket employee with history of violent online cartoons fatally shoots three coworkers before killing self, New York Daily News, ‏2017-06-08 Weis Market shooting: Four dead in shooting at Pennsylvania supermarket - CBS News, www.cbsnews.com, ‏2017-06-08 A GoFundMe Campaign is Accepting Donations for Family of Brian Hayes, Killed in the Grocery Store Massacre, TAPinto The Latest: Supermarket Killer Posted Video Describing Plan, www.usnews.com, ‏June 8, 2017 Jamie Innis, Weis Markets shooter leaves behind videos of plans, WOLF, ‏2017-06-08 Lorenzo Tanos, The Bizarre Reasons This YouTuber Went On A Deadly Rampage, Grunge, ‏2021-10-19 Supermarket massacre shooter left chilling online trail - ABC News, web.archive.org, ‏2017-06-18 DAVID SINGLETON, Gunman’s web posts suggest disconnect with the real world, Scranton Times-Tribune, ‏2017-06-09 Dave Becker, Four dead in Weis Market shooting, www.pahomepage.com, ‏Jun 8, 2017 C. J. MARSHALL, County: Weis expected to re-open July 13, Wyoming County Examiner, ‏2017-06-27 Weis Markets issues statement about shooting |, www.wkok.com Weis Supermarket massacre victim’s family needs your help! Desert Storm vet’s death robs family of father, husband, Crime Online, ‏2017-06-15 Weis Market Set to Reopen After Shooting, wnep.com, ‏2017-06-27 Mixed feelings on supermarket reopening after mass shooting - ABC News, web.archive.org, ‏2017-07-12 Community Reacts To News That Weis Will Reopen After Tragedy, wnep.com, ‏2017-06-28 Times Leader, Stair family expresses condolences for triple murder-suicide, Times Leader, ‏2017-06-09 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הירי במרכול בעיירה איטון".